Veszélyhelyzet idejére, 2020. november 11-től érvényes szabályok Röszke településen|

Az Önkormányzat intézményeire 2020. november 11. napjától visszavonásig az alábbi szabályok érvényesek:

1. Röszkei Polgármesteri Hivatal

A kérelmeket és megkereséseket kizárólag postai vagy elektronikus úton áll módunkban befogadni. Az esetlegesen felmerülő kérdésekre kollegáink telefonon adnak tájékoztatást.

Személyes ügyintézés kizárólag halaszthatatlan, rendkívüli esetben, az ügyintézővel előzetesen egyeztetett módon és időpontban történhet.

Az ügyintézők elérhetőségei:

Szociális ügyek, kereskedelmi tevékenységgel kapcsolatos ügyek, telepengedéllyel kapcsolatos ügyek:

Korda Zoltánné

ügyintéző

Telefon: 62/573-041

Szociális ügyek, anyakönyvi ügyek, címnyilvántartással kapcsolatos ügyek:

Bite Sándorné

ügyintéző

Telefon: 62/573-030

Adóügyek:

Kiss József

ügyintéző

Telefon: 62/573-037

Föld adásvétellel, haszonbérlettel kapcsolatos ügyek:

Sövényházi Gábor

Telefon: 62/573-043

Hagyatéki ügyek:

Királyné Csermák Magdolna

önkormányzati és hatósági csoportvezető

Telefon: 62/573-038

Egyéb ügyek:

Kérjük, hívják a 62/573-030-as központi számot.

2. Művelődési ház és községi könyvtár

A művelődési ház és a könyvtár 2020. november 11. napjától zárva tart. Ügyintézés telefonon vagy e-mail-ben lehetséges munkanapokon 8:00 óra és 16:00 óra között (+36 62-573-780, vagy a

06-70-339-56-74-es telefonszámokon, e-mail:muvhaz@roszkenet.hu

3. Röszkei Százholdas Pagony Óvoda és Zsebibaba Bölcsőde

Az óvoda és a bölcsőde is nyitva tart. Beteg gyermeket az intézmény nem fogad. A gyermekeket egy nagykorú személy maszkban az átadóba kísérheti, ahol fogadják, illetve kiadják őket a gondozónők vagy a dajkák. A bölcsődébe érkezéskor és távozáskor a szülőknek a kihelyezett kézfertőtlenítők használata kötelező.

Kérjük a szülőket, hogy az intézmény más területeire ne lépjenek be, ügyintézésüket telefonon és

e-mail útján intézzék: +36 62 573-790, +36-70-334-16-70, bölcsőde mobil: +36-70-701-68-08 óvodavezető: +36-70-331-91-33, e-mail: pagony@roszkenet.hu

4. Szociális Szolgáltató Központ

Az intézmény biztosítja a rászorulóknak a veszélyhelyzet kihirdetése előtti ellátásokat.

Szociális problémákkal munkaidőben, naponta 08.00-16.00 óra között a +36 62 573-820-as

telefonszámon fordulhatnak segítségért a szociális központ munkatársaihoz. E-mail-ban is van lehetőség a jelzésre a [csalad@roszkenet.hu](mailto:csalad@roszkenet.hu) elérhetőségen. Sürgős esetben a +36 70-331-92-85-ös telefonszámon kérhetnek segítséget.

Kónya Tünde intézményvezető elérhetősége: +36-70-336-69-79

Szociális étkeztetés

Az intézmény biztosítja a szociális étkeztetettek számára a napi egyszeri meleg étkezést.

5. Védőnői Szolgálat

A védőnők a státuszvizsgálatokat, a családlátogatásokat és az újszülött látogatásokat távkonzultációt követően, mérlegelés alapján, egyedi esetkezelés formájában végzik.

Időpont kérés után a védőoltások beadása továbbra is a tanácsadáson történik.

Indokolt esetben a védőnői épületben elérhetőek, de csak előzetes telefonos egyeztetés után.

Kérem a szülőket, hogy részesítsék előnyben a telefonos és az e-mailben történő ügyintézést :

+36 62 573-822, +36-70-459-20-96, e-mail: csalad@roszkenet.hu

6. Közétkeztetés

Röszke Község Önkormányzata a Röszkei Százholdas Pagony Óvodában és Zsebibaba Bölcsődében és az Orbán Dénes Általános Iskolában nevelt és oktatott gyermekek részére a közétkeztetést a továbbiakban is biztosítja. Az étkezés igénylése, lemondása, a díj befizetése a megszokott módon történik.

7. Röszkei teleház

A Röszkei Teleház munkanapokon a megszokott nyitva tartással, 8-16 óra között fogadja az ügyfeleket. A teleházba csak maszkban és fertőtlenítés után szabad belépni!

Tel: +36-62-573-870, +36-70-337-54-84 e-mail: [telehaz@roszkenet.hu](mailto:telehaz@roszkenet.hu)

8. Sportcsarnok

A Sportcsarnokot csak és kizárólagosan az oktatási-nevelési intézményeink gyermekei használhatják. Külsős, bérletes rendezvény tiltott!

Egyéb rendelkezések:

Röszke község közterületein a szájmaszk használata a Kormány rendelkezése értelmében nem kötelező.A veszélyhelyzetet kihirdető kormányrendelet alapján esetlegesen életbe lépő magasabb szintű rendelkezések felülírhatják a jelen tájékoztatásban foglaltakat.